Malhelgorĝa ermitkolibro

La Malhelgorĝa ermitkolibro (Phaethornis squalidus) estas specio de la familio Kolibroj (Trokiledoj) en la genro Phaethornis. Ĝi estas endemio de Brazilo.

Taksonomio kaj sistematiko
La Malhelgorĝa ermitkolibro foje inkluzivis tion, kio nun estas (2021) la Strekogorĝa ermitkolibro (P. rupurumii), sed ĝi nun estas traktata kiel monotipa.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Aŭgusto 2021. A classification of the bird species of South America. American Ornithological Society.  Alirita la 24an de Aŭgusto, 2021Clements, J. F., T. S. Schulenberg, M. J. Iliff, S. M. Billerman, T. A. Fredericks, J. A. Gerbracht, D. Lepage, B. L. Sullivan, kaj C. L. Wood. 2021. The eBird/Clements checklist of Birds of the World: v2021. Elŝutita el  Alirita la 25an de Aŭgusto, 2021HBW and BirdLife International (2020) Handbook of the Birds of the World and BirdLife International digital checklist of the birds of the world Versio 5. Disponebla ĉe:  [.xls zipped 1 MB] Alirita la 27an de Majo, 2021

Aspekto
La malhelgorĝa ermitkolibro estas 10 ĝis 12,5 cm longa kaj pezas 2,5 ĝis 3,5 g. Ĝi estas mezgranda ermitkolibro, ĝenerale bruneta kun verdeta dorso kaj okrecaj subpartoj kaj havas nigran "maskon", blankajn superokulon kaj vangostrion kaj malhelbrunan gorĝon. Ambaŭ seksoj estas ĝenerale similaj, kvankam la ino povas havi pli palajn subpartojn kaj iomete pli kurban bekon.Hinkelmann, C., G. M. Kirwan, kaj P. F. D. Boesman (2020). Dusky-throated Hermit (Phaethornis squalidus), version 1.0. En Birds of the World (J. del Hoyo, A. Elliott, J. Sargatal, D. A. Christie, kaj E. de Juana, Editors). Cornell Lab of Ornithology, Ithaca, NY, USA. [] Alirita la 24an de Novembro, 2021

Distribuo kaj habitato
La Malhelgorĝa ermitkolibro troviĝas en sudorienta Brazilo, plejparte de sudo de Minas-Ĝerajso kaj Espírito Santo suden ĝis Santa Catarina, kaj ankaŭ en la areo de Iguazu-akvofaloj en okcidenta Paranao. Ĝi loĝas en la subvegetaĵaro de humidaj primaraj kaj sekundaraj arbaroj de la marbordo ĝis alteco de 2 250 m.

Kutimaro
Movoj
Oni supozas, ke la Malhelgorĝa ermitkolibro estas sidlokema (nemigranta).

Manĝado
La Malhelgorĝa ermitkolibro manĝas nektaron kaj ankaŭ malgrandajn artropodojn, sed detaloj pri ilia dieto kaj manĝotekniko ne estis publikigitaj.

Reproduktado
La reprodukta sezono de la malhelgorĝa ermitkolibro daŭras de oktobro ĝis februaro. La ino sole kovas du ovojn ene de sia konusforma tasnesto pendanta de la malsupra flanko de pendanta folio.

Voĉo
La kanto de la malhelgorĝa ermitkolibro estas "kompleksa trilanta altatona frazo ripetata kontinue...ekz. 'ci-tiéé-ca-ca-cii-ĈAŭ-ĈAŭ'." Ĝia voko estas "altatona 'cii!'."

Statuso
La IUCN taksis la malhelgorĝan ermitkolibron kiel Malplej Zorgiga, kvankam ĝia populaciograndeco kaj tendenco estas nekonataj. "Daŭra detruo de pluvarbaro povus prezenti gravan minacon en la estonteco."

 Referencoj 

 del Hoyo, J.; Elliot, A. & Sargatal, J. (editors). (1999). Handbook of the Birds of the World. Volume 5: Barn-Owls to Hummingbirds. Lynx Edicions. ISBN 8487334253
 Restall, R., C. Rodner, & M. Lentino (2006). Birds of Northern South America. Christopher Helm, London.  (vol. 1),  (vol. 2).

Eksteraj ligiloj

Kategorio:Apodoformaj
Kategorio:Birdoj de Ameriko
Kategorio:Birdoj de Brazilo